સંસાધનો અને ખર્ચના એકંદરે દૃષ્ટિકોણ લેવાની પહેલ 14માં નાણા પંચે (XIV-FC) કરી હતી અને રાજ્યોના બિન-યોજનાકીય અને યોજનાકીય બંને ખર્ચને આવરી લેવા માટે 42 ટકા કરવેરાની હિસ્સેદારીની ભલામણ કરી હતી. એ સમયે, 14માં નાણા પંચના 2015-16 થી 2019-20 સુધીના કેન્દ્રિય નાણાના મૂલ્યાંકનમાં કેન્દ્રિય કામગીરીઓ અને કેન્દ્રિય પ્રાયોજિત યોજનાઓ દ્વારા રાષ્ટ્રીય સ્તરે વિકાસની અગ્રિમતાને લગતી કામગીરી કરવા માટે કેન્દ્રને પુરતા નાણા સ્ત્રોત ફાળવવામાં આવ્યા હતા. જો કે, અભૂતપૂર્વ અધિકૃત આદેશમાં 15માં નાણાપંચને કેન્દ્ર સરકારને ન્યૂ ઇન્ડિયા-2022 સહિત રાષ્ટ્રીય વિકાસ કાર્યક્રમની સતત આવશ્યકતા હોઈ ભલામણ કરાયેલી ટેક્સ ભાગીદારીની અસરની સમીક્ષા કરવા માટે કહેવામાં આવ્યું છે. આ ન્યૂ ઇન્ડિયા-2022 શું છે? જે સરકારનો કાર્યકાળ 2019માં પુરો થાય છે તે અન્ય કોઈ તેમના વિઝનનો અમલ કરે તે માટે કમિશનને 2022 સુધીના કેન્દ્રિય સ્રોતોને સાચવવા માટે કઈ રીતે કહી શકે? આ ન્યૂ ઇન્ડિયાની પહેલ સામાજિક અને આર્થિક ક્ષેત્રોમાં કેન્દ્રિય યોજનાઓનું વિસ્તરણ પણ કરી શકે છે. વધુમાં, રાજય સરકારો કેન્દ્ર અને રાજ્યોના સંયુક્ત ખર્ચના 58% જેટલો ખર્ચ કરવાનો અધિકાર ધરાવે છે તેવી ફેડરલ સિસ્ટમમાં રાજ્યોના સ્ત્રોતોને કાપીને શું કોઈપણ રાષ્ટ્રીય વિકાસ એજન્ડા સેટ કરી શકે છે? TORની અસર ઉગ્ર અને સ્પષ્ટ છે. કેન્દ્ર સરકાર વધુ પડતી નાણા સ્વાયત્તતાની પ્રક્રિયાને ઉલટાવી શકે છે અને રાજ્યના સાધનો અને કાર્યો પર વધુ નિયંત્રણ મેળવવા માંગે છે.